Temeljem članka 457. Zakona o trgovačkim društvima (Narodne novine br. NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15. i 40/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18), Općinsko vijeće Općine Kalnik na 17. sjednici održanoj 23. prosinca 2019. donijelo je

**ODLUKU**

**o povećanju temeljnog kapitala trgovačkog društva Komunalno poduzeće Kalnik d.o.o. za usluge**

I.

Općina Kalnik pristupa povećanju temeljnog kapitala društva Komunalno poduzeće Kalnik d.o.o., za usluge, sa sjedištem u Kalniku, Trg Stjepana Radića 5, OIB: 51917149477 , MBS: 04838866, kojemu je jedini osnivač i to za iznos od 50.000,00 kuna.

II.

Povećanje temeljnog kapitala provodi se povećanjem postojećeg poslovnog udjela od strane jedinog člana društva Komunalno poduzeće Kalnik d.o.o., za usluge u ukupnom iznosu od 50.000,00 kn (slovima: pedesettisuća kuna), u 2019. godini uplatama u novcu, pri čemu će se zadnja rata uplatiti na račun društva Komunalno poduzeće Kalnik d.o.o., za usluge najkasnije do 31. prosinca 2019. godine.

III.

Općina Kalnik kao jedini član društva Komunalno poduzeće Kalnik d.o.o., za usluge povećava temeljni kapital društva sa iznosa od 20.000,00 kn (slovima: dvadesettisuća kuna) za iznos od 50.000,00 kn (slovima: pedesettisuća kuna) na iznos od 70.000,00 kn (slovima: sedamdesettisuća kuna) i to uplatom u novcu.

IV.

Temeljem tako navedenog povećanja temeljnog kapitala, temeljni kapital društva Komunalno poduzeće Kalnik d.o.o., za usluge sastojat će se od jednog poslovnog udjela i to u iznosu od 70.000,00 kn (slovima: sedamdesettisuća kuna) kojeg drži jedini član društva Općina Kalnik, OIB: 82550572500.

V.

Ovlašćuje se općinski načelnik Općine Kalnik da u ime i za račun osnivača Općine Kalnik poduzme sve radnje u cilju provedbe ove Odluke, uključujući i ovlast da kao Skupština društva donese Odluku o povećanju temeljnog kapitala društva Komunalno poduzeće Kalnik d.o.o., za usluge te da istu podnese na solemnizaciju kod javnog bilježnika, da donese i potpiše u postupku kod javnog bilježnika Odluku o izmjeni Izjave o osnivanju društva od 14.12.2017. godine kojom odlukom će se izmijeniti i dopuniti odredbe koje se odnose na iznos temeljnog kapitala, da donese i potpiše u postupku kod javnog bilježnika Izjavu društva Komunalno poduzeće Kalnik d.o.o. za usluge (potpuni tekst) u obliku javnobilježničkog akta, kao i da donese i potpiše druge potrebne akte za upis naprijed navedenih promjena u sudski registar nadležnog Trgovačkog suda, sve na način i prema uvjetima iz ove Odluke.

VI.

Ova Odluka stupa na snagu danom donošenja i objavit će se na oglasnoj ploči i internet stranici Općine Kalnik.

**OPĆINSKO VIJEĆE OPĆINE KALNIK**

KLASA:403-01/19-01/02

URBROJ: 2137/23-19-1

Kalnik, 23. prosinca 2019. PREDSJEDNIK:

Igor Tomić, univ.bacc.ing.mech